Prikichi
Prikichi (Eupsittula pertinax, antes Aratinga pertinax), ta un sorto di parha di e famia di lora Psittacidae. E prikichi a wordo formalmente describi na 1758 dor di Carl Linnaeus, un naturalista sueco. E prikichi ta mas chikitu ku e lora i ta haci mas bochincha; e ta facil pa domestica.

Distribucion i taxonomia 
E especie aki ta habita den Centro America i e parti nort di Sur America, en particular na Aruba, Barbados, Brasil, Colombia, Costa Rica, Dominica, Guyana Frances, Guyana, Mexico, Panama, Puerto Rico, Surnam, Venezuela i Islanan Birgen Mericano. E ta conoci tambe como perico cara sucia (spaño), brown-throated parakeet (ingles) i maïsparkiet (hulandes). Bou di e especie ta distingui 14 subspecie.

Islanan ABC 
Entre e subspecienan tin algun cu ta haña solamente riba e islanan ABC; nan ta endemico. Na Aruba tin e subspecie E. p. arubensis, na Boneiro E. p. xantbogenius i na Corsou E. p. pertinax. Tur tres subspecie ta casi mescos, pero cu algun variacion di color. Por identifica e parha aki na su pluma berde briyante, punta di ala blauw, cara geeloraño, su rabo punta largo i su grito scerpi penetrante ku e ta ripiti tras di otro.

Galeria

Link eksterno 
Avibase

Animalnan